b'\n_START_ARTICLE_\nHrva\xc5\xa1ka znanstvena fantastika\n_START_PARAGRAPH_\nZnanstvena fantastika v hrva\xc5\xa1kem jeziku (hrvatska znanstvena fantastika) je nastajala ve\xc4\x8dinoma na ozemlju Hrva\xc5\xa1ke.\n_START_SECTION_\nZgodovina\n_START_PARAGRAPH_\nOgrodje znanstvenofantasti\xc4\x8dnega ustvarjanja je sestavljala revija Sirius. Med letoma 1976 in 1989 je iz\xc5\xa1lo 164 \xc5\xa1tevilk. V povpre\xc4\x8dju je v vsaki \xc5\xa1tevilka iz\xc5\xa1la ena zgodba hrva\xc5\xa1kega pisca. Revija je bila priljubljena tudi v Sloveniji. Revijo Sirius je nasledila Futura, ki je za\xc4\x8dela izhajati leta 1992, in je redno izhajala do konca leta 2005. Iz\xc5\xa1lo je ve\xc4\x8d kot 120 \xc5\xa1tevilk. Futura od leta 2007 ob\xc4\x8dasno \xc5\xa1e izhaja, ve\xc4\x8dinoma enkrat letno._NEWLINE_V letu 1995 je zagreb\xc5\xa1ko dru\xc5\xa1tvo za znanstveno fantastiko SFera za\xc4\x8delo z rednim letnim izdajanjem zbirk hrva\xc5\xa1kih ZF, fantazijskih in horror zgodb. Projekt je do\xc5\xbeivel vrhunec leta 2003, ko so pod okriljem zalo\xc5\xbeni\xc5\xa1ke hi\xc5\xa1e Mentor za\xc4\x8dele izhajati avtorske zbirke \xc2\xbbBiblioteke SFera\xc2\xab, in leta 2006, ko je iz\xc5\xa1la Ad astra: antologija hrva\xc5\xa1ke znanstvenofantasti\xc4\x8dne novele 1976-2006 (Ad astra: antologija hrvatske znanstvenofantasti\xc4\x8dne novele 1976.-2006.) s \xc5\xa1tiridesetimi pisci, od najstarej\xc5\xa1ih Belana in Furtingerja, do najmlaj\xc5\xa1ega, Sudarevi\xc4\x87a.\n_START_SECTION_\nFandom\n_START_PARAGRAPH_\nFandom je na Hrva\xc5\xa1kem prisoten od leta 1976, ko so v Zagrebu ustanovili Dru\xc5\xa1tvo za znanstevno fantastiko SFera.'